**Hitzarmenaren gehigarria**

**\* Ohar argigarria:**

Dokumentu honek borondatezko erabilera du, eta unibertsitate-zentro berriak AUDIT programari atxikitzea du helburu. Unibertsitateek lankidetza-hitzarmen bat sinatu behar izaten dute unibertsitate-zentro bat edo batzuk AUDIT Programari atxikitzeko. Bada, hitzarmen hori jada sinatua duten unibertsitateek soilik erabil dezakete dokumentu hau aurtengo deialdian programara zentro berriak gehitzeko. Beraz, dokumentu hau ezin zaie aplikatu globalki aurkeztu diren unibertsitateei.

Gehigarri hau bi aldeek sinatuta (unibertsitateak eta UNIBASQek), ez da beharrezkoa hurrenez hurrengo eguneraketak sinatzea, Agentziak *a priori* onartzen baitu zentro berrien atxikimendua.

Parte hartu nahi duten zentro berriek programan parte hartzeko eskaera eta atxikitze-gutuna bete eta bidali egin behar dituzte. Gehigarri honek ez du eginbehar horretatik salbuesten.

Eranskinaren bi ale sinatu eta Agentziaren egoitzara bidali behar dira (“AUDIT programa – Hitzarmenaren gehigarria” erreferentziarekin). Agentziako zuzendariak haiek sinatu ondoren, kopia bat zentro bidaltzaileari igorri behar zaio.

**UNIBASQ eta\_\_\_\_\_\_\_\_\_\_Unibertsitatearen arteko hitzarmenaren gehigarria**

Gasteizen, (data)

**HAUEK BILDU DIRA**

Alde batetik, \_\_\_\_\_\_\_\_jauna/andrea, UNIBASQ Euskal Unibertsitate Sistemaren Kalitate Agentziaren izenean eta haren ordezkari. UNIBASQ, Eusko Jaurlaritzako Hezkuntza, Unibertsitate eta Ikerketa Sailari atxikitako zuzenbide pribatuko erakunde publikoa da. Euskal Unibertsitate Sistemaren otsailaren 25eko 3/2004 Legearen VI. Tituluko bigarren kapituluari jarraiki sortu zen.

Bestetik,\_\_\_\_\_\_\_\_\_\_\_\_\_\_\_\_\_\_\_\_\_\_\_jauna/andrea\_\_\_\_\_\_\_\_\_\_\_\_\_ Unibertsitateko errektore gisa, indarrean dagoen legeriak eta, bereziki, Unibertsitateko Estatutuek esleitutako eskumenak egikarituz.

Bi ordezkariek, elkarri behar adinako lege-gaitasuna aitortuta, dokumentu hau sinatu dute, ordezkatzen dituzten erakundeen izenean. Eta hala izan dadin

**HAU ADIERAZTEN DUTE:**

**LEHENA.-**

UNIBASQ Euskal Unibertsitate Sistemaren Kalitate Agentziak (aurrerantzean, UNIBASQ) funtzio hauek dituela:

1. Unibertsitatearen kalitatearen barne-ebaluazioak egiteko sistemak eta prozesuak ebaluatzea, egiaztatzea eta ziurtatzea.
2. Unibertsitateei, hezkuntza-administrazioari, eragile sozialei eta gizarteari —oro har— zuzendutako ebaluazio-txostenak igortzea.
3. Ebaluazio-, ziurtatze- eta egiaztatze-ereduak hobetzeko eta berritzeko azterketak egitea.
4. Europan eta nazioartean kalitate-irizpideen ebaluazioa eta konparazioa sustatzea.

Eginkizun horiek, besteak beste, AUDIT programaren bidez gauzatzen dituela. AUDIT programak unibertsitate-prestakuntzaren kalitatearen barne-bermerako sistemak onartzen ditu. ANECA Kalitatea Ebaluatzeko Agentzia Espainiarrak garatu zuen, erakunde hauekin lankidetzan: Kataluniako Agencia per a la Qualitat del Sistema Universitari de Catalunya (AQU) eta Axencia para a Calidade do Sistema Unibersitario de Galicia (ACSUG). Espainiako unibertsitate publikoei zuzendutako deialdi publikoa egitea jasotzen du.

Deialdi hori dela eta, UNIBASQ eta \_\_\_\_\_\_\_\_\_\_\_\_\_\_Unibertsitateak, lankidetza-hitzarmen bat sinatu zuten, \_\_\_\_\_\_\_\_\_\_\_\_an, Unibertsitateak AUDIT unibertsitate-prestakuntzaren kalitatearen barne-bermerako sistemak onartzeko programaren garapenean parte har zezan. Unibertsitate horrek \_\_\_\_\_\_\_\_\_\_\_\_zentroaren bidez parte hartuko zuela adostu zuten.

**BIGARRENA**.- Aipatutako hitzarmenaren sinatzaileek\_\_\_\_\_\_\_\_\_\_\_\_\_\_\_\_Unibertsitateko beste zentro, fakultate edo eskolek AUDIT programaren garapenean parte har dezaten nahi dute.

Bi aldeek, azaldutako guztiagatik, dagozkien karguek esleitzen dizkieten ordezkaritza eta fakultateak egikarituta eta elkarri aipatutako hitzarmenaren gehigarri hau sinatzeko gaitasuna eta legitimazioa aitortuta,

**HAU ADOSTEN DUTE**

Aurretik sinatutako eta \_\_\_\_\_\_\_\_\_an izenpetutako hitzarmenari\_\_\_\_\_\_\_\_\_\_\_\_\_ Unibertsitateko beste zentro, eskola edo fakultateen partaidetza gehitzea AUDIT programan, gehigarri honi dagokion hitzarmenean ezarritako baldintzei jarraiki, eta aipatutako zentro, eskola edo fakultate horiek programako kide izatea.

Unibertsitateak AUDIT programan parte hartu nahi duten zentro, eskola edo fakultate berriak zein diren jakinarazi behar dio, froga bidez, UNIBASQi, dagokion eskaera-orria igorrita. UNIBASQek onartu egingo ditu, aurkakorik berariaz adierazten ez badu. Hala eginez gero, Unibertsitateari jakinarazi behar zaio.

Eta ados daudela erakusteko, bi alderdiek dokumentu honen bi ale sinatu dituzte, hasieran adierazitako tokian eta datan.

UNIBASQek Unibertsitateak

Izpta.: Izpta.: